als_Latn dik_Latn ron_Latn
Diagnostifikimi dhe trajtimi i kisteve të vezores
- Kategoria: Guide per shendetin
- E premte, 06 Mars
Pyetja: Si mund ti diagnostifikojmë dhe trajtojmë kistet e vezores?
Dr. Jonela Lulo/Spitali Amerikan: Kistet e vezores janë qeska të mbushura me lëngë ose më material të fortë dhe i gjenden brenda ose në sipërfaqe të vezoreve. Shkaku i formimit të kisteve është çrregullimi hormonal i cili mund të vij si pasojë e rënies së imunitetit, toksinave në mëlçi, ushqimet apo edhe stresit. Vezoret e çdo gruaje prodhojnë normalisht çdo muaj një qelizë veze. Këto kiste janë shumë të shpeshta dhe mund të shfaqen tek femrat e të gjitha moshave. Shumica e femrave mund të kenë një kist ovarial gjatë periudhës së riprodhimit, por ky kist mund të shfaqet edhe gjatë menopauzës duke qënë më problematik se të tjerët.
Diagnostifikimi
Prania e një kisti ovarial mund të shihet gjatë ekzaminimit pelvik. Nëse dyshohet prania e tij atëherë bëhen teste të tjera për të përcaktuar llojin e kistit si p.sh:
• Testi i shtatzënisë ku testi pozitiv tregon që kisti është korpus lutem i cili zhvillohet pasi çahet folikuli.
• Ekografia pelvike e cila mund të transabdominale ose transvaginale. Me anë të ekografisë të përcaktohet vendndodhja e kistit, përmasat dhe përbërja e tij.
• Rezonanca magnetike
• Dozimi i Ca 125, marker tumoral i cili rritet zakonisht në kancerin e vezores, por mund të rritet edhe në gjendje jokancerogjene sic janë: endometrioza, fibromiomat ose SIP(sëmundjet inflamatore pelvike.
Trajtimi
Trajtimi i kisteve ovariene varet nga mosha e pacientes, lloji i kistit si dhe dimensionet e tij. Përdorimi i kontraceptivëve oral ul shansin që kiste të rinj të shfaqen në ciklet pasardhëse dhe gjithashtu ul shansin për shfaqen e kancerit të vezores. Për kistet e thjeshta me dimensionet e vogla në moshën riprodhuese mund të pritet dhe të rikontrrollohet ekografikisht pas një muaj nëse kisti është i pranishëm apo jo. Ndërhyrja kirurgjikale mund të jetë e nevojshme për të eliminuar kistet me përmasa të mëdha, kistet dermoide, (të cilat duhen operuar pavarësisht përmasave) ose për tu siguruar që nuk kemi të bëjmë me ndonjë formë të kancerit ovbarian. Trajtim i kirurgjikal mund të jetë laparoskopik, ose klasik, me një incision longitudinal ose transversal në nivel të abdomenit inferior.
als_Latn als_Latn als_Latn als_Latn als_Latn fra_Latn als_Latn als_Latn als_Latn lmo_Latn als_Latn als_Latn als_Latn